



ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

Λευκάδα, 12/9/2023

**ΔΕΛΤΙΟ ΤΥΠΟΥ**

**630.000,00€ για αναβαθμίσεις των γηπέδων Σφακιωτών και Νυδριού**

Με απόφαση της Οικονομικής Επιτροπής την Τρίτη 5/9/2023, εγκρίθηκαν οι αναθέσεις με ανοιχτό ηλεκτρονικό διαγωνισμό των υποέργων: «**ΓΗΠΕΔΟ ΣΦΑΚΙΩΤΩΝ ΔΗΜΟΥ ΛΕΥΚΑΔΑΣ - ΣΥΝΘΕΤΙΚΟΣ ΧΛΟΟΤΑΠΗΤΑΣ**», προϋπολογισμού **320.726,00€** με ΦΠΑ και της «**ΑΝΑΚΑΤΑΣΚΕΥΗ ΔΗΜΟΤΙΚΟΥ ΓΗΠΕΔΟΥ ΠΟΔΟΣΦΑΙΡΟΥ ΝΥΔΡΙΟΥ "ΝΙΚΟΛΑΟΣ ΣΤΕΡΙΩΤΗΣ"**», προϋπολογισμού **308.760,00€** με ΦΠΑ.

Οι ημερομηνίες λήξης υποβολής προσφορών στους ανοιχτούς ηλεκτρονικούς διαγωνισμούς έχουν ορισθεί η **10-10-23** και ώρα **10:00** για την προμήθεια **συνθετικού χλοοτάπητα για το** **γήπεδο Σφακιωτών**, και η **11-10-23** και ώρα **10:00** για την **ανακατασκευή του γηπέδου Νυδριού** αντίστοιχα.

Οι εν λόγω παρεμβάσεις θα συμβάλουν στην αναβάθμιση των γηπέδων, στην αύξηση του επιπέδου ασφαλείας των αθλούμενων και θα αποτελέσουν σύγχρονους ανανεωμένους χώρους αναψυχής και άθλησης των δημοτών.

ΑΠΟ ΤΟ ΔΗΜΟ ΛΕΥΚΑΔΑΣ